**CAMPUS DE BÀSQUET FONTAJAU**

**L’Unigirona** CB com a entitat organitzadora i el **BC Fontajau,** com a club col·laborador us donen la benvinguda i us agraïm un any més la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, protocols de salut, qüestionaris sanitaris i full d’inscripció al web [www.unigirona.cat](http://www.unigirona.cat).

**1** .**INSCRIPCIÓ.**

1. Descarrega’t el formulari d’inscripció al web [www.unigirona.cat](http://www.unigirona.cat) i emplena’l amb les vostres dades. (Amb l’Adobe acrobat el podràs editar i escriure a les caselles corresponents). Llegeix atentament i complementa el qüestionari sanitari. És obligatòria la signatura a l’autorització per participar a l’activitat.
2. Efectua el pagament del total de l’activitat via transferència bancària al Nº de CC Unigirona: **Caixabank ES31 2100 8133 1422 0003 9720**
3. Envia el formulari, el justificant de pagament, foto de la targeta sanitària i el llibre de vacunes, (optatiu) a promocio@unigirona.cat . Si ho necessites t’atendrem personalment a les oficines del club al pavelló de Girona Fontajau, prèvia trucada per concertar cita.
4. Una vegada complerts els tràmits us confirmarem la plaça definitiva.

**Condicions de devolució:**

Condicions de devolució (després del pagament i de la confirmació de la inscripció):

- Devolució del 80% de l’import de la inscripció en anul·lacions abans de l’1 de juny de 2024.

- Devolució del 50% de l’import de la inscripció en anul·lacions del 2 al 22 de juny. A partir del 23 de juny no es retornaran els diners en cap cas (tampoc en cas de lesió). Si un participant no pot assistir per qualsevol circumstància es podrà modificar la inscripció perquè la plaça sigui ocupada per un amic, familiar, etc.

**2.ESPAIS.**

Farem servir el pavelló municipal de Fontajau, pista auxiliar, (6 cistelles), pista blava grada jove, (4 cistelles). Per activitats de lleure: Ribes del Ter, Parc de La Devesa, Vies Verdes tram Girona-Olot, parc de Domeny.

**3. ENTRADES / SORTIDES.**

-L’horari d’entrada és de 8’45h a 9h. A les sortides si us plau sigueu puntuals.

-Les entrades i sortides sempre, es faran per la porta d’accés amb el guarda de seguretat del Pavelló de Girona-Fontajau. Hi haurà un accés específic de campus senyalitzada tant per entrar com per sortir. Es prega a les famílies que esperin fora.

-Si el vostre fill/a pot sortir sol, ens heu d’autoritzar per escrit.

 **4. QUÈ CAL PORTAR.**

-Motxilla amb els estris personals.

-Roba esportiva, recomanable una muda de recanvi, (roba esportiva).

-Calçat esportiu, vambes, si és específic de bàsquet millor.

-Al matí han de portar esmorzar i aigua pròpia, (cantimplora ó ampolla).

-Sempre va bé tenir a la bossa crema solar i loció antimosquits.

-Dies de jocs d’aigua, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al monitor del grup ó coordinadora del casal.

**5. SERVEI DE MENJADOR.**

-Es prepararà un espai de menjador al Hall Nord del pavelló.

-L’empresa proveïdora és Catering Vilanova SL. [www.cateringvilanova.com](http://www.cateringvilanova.com) . Uns dies abans penjarem el menú previst al tauler d’anuncis i si ens ho demaneu us el podem fer arribar per mail. També podeu fer servir el servei de menjador per dies puntuals, a un preu de 8€/àpat.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment als coordinadors i monitor/a.

**6. PISCINA.**

Tenim la previsió de fer ús d’una hora de piscina setmanal: els dimecres del mes de juliol dies 2, 9, 16 i 23, de 13h a 14h, (fora de l’horari dels casals municipals).

L’activitat de piscina és voluntària i no tindrà cost addicional pels inscrits en horari de matins, (de 9h a 13h). La recollida de nens es farà a l’arribada de l’activitat, aprox 14’15h al pavelló de Girona Fontajau. Per recollides a la sortida de la piscina municipal de la Devesa consulteu als coordinadors.

**7. SALUT**

El campus contractarà una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que es fa càrrec de l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre és:

-Clínica Girona, C/ Barcelona, 206,  17005 Girona 972 010 300

El protocol que seguim en cas d’accident, és el següent:

-Primera atenció per part dels monitors/es del grup que faran una primera exploració i informaran a coordinadors i direcció del campus.

-comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix tractament mèdic i trasllat a un centre mèdic especialitzat, es trucarà als telèfons de contacte que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament en horari de casal, si fos estrictament necessari cal que ens signeu una autorització per escrit, especificant medicament, horari, dosi, etc.

**8. PLANNING ACTIVITATS**

8’45h-9h: entrada

9h-11h: 1r block d’activitats. Bàsquet/lleure.

11-11’30h: esmorzar

11’30-13h: 2n block d’activitats. Lleure/bàsquet.

13h: sortida inscripció matins.

13,30h-15h: Menjador. Joc lliure. Ludoteca, ping pong, jocs de taula

15h: sortides / entrades de tarda.

15-17h: activitat de tarda. Bàsquet.

**9. BÀSQUET**

El nivell d’exigència del entrenaments anirà en funció dels inscrits. El primer dia d’activitat realitzem la selecció de grups, tenint en compte l’edat i el nivell esportiu i farem l’assignació dels entrenadors i monitors a cada grup. Alguns grups poden portar una dinàmica més intensiva que altres en funció de les característiques dels inscrits, edat, nivell esportiu.

Els grups de cistella petita, normalment tenen una dinàmica més de lleure i amb activitats lúdiques complementàries, adients a la seva edat. Als matins es realitzen els entrenaments d’equip més exigents i a les tardes es porten a terme les activitats més lúdiques de bàsquet, amb concursos de tirs, campionats de diferents modalitats, partits, competicions.

**10. ENTRENADORS**

La direcció del campus està a càrrec d’en Xavi Fernàndez, entrenador nacional per la FEB.

La coordinació esportiva anirà a càrrec d’en Bru Rovira, entrenador nacional per la FEB i d’assistent hi serà la Ivette Berenguer, entrenadora del Bàsquet Fontajau.

El personal són monitors/es i entrenadors/es de bàsquet per la FCB i de l’entorn dels clubs de l’Unigirona i del BC Fontajau. Cada any comptem amb la visita de jugadors/es professionals i entrenadors de primer nivell que realitzen alguna masterclass o clínic.

**11.PROTOCOL DE PREVENCIÓ D’ASSETJAMENT SEXUAL**

El club té actiu un protocol de prevenció d’assetjament sexual durant tot l’any que engloba a tota l’organització i un protocol específic per a les activitats d’estiu. Tot el personal, dirigents i pre-monitors/es, rebran formació específica al respecte.

En cas que les famílies detecteu qualsevol indici de situacions o comportaments inapropiats per part de monitors/es ó participants, si us plau informeu els responsables del club.

Responsables de protocol prevenció d’assetjament sexual: Xavier Fernández i Laura Hernández.

**11. MÉS INFORMACIÓ I ATENCIÓ A LES FAMÍLIES**

Pavelló de Girona-Fontajau: 972 226 136 oficines Uni: 972 64 78 66 **/603 27 24 91**

Coordinador de bàsquet: Bru Rovira, 685 13 46 11 teammanager@unigirona.cat

Administració Unigirona: Laura Hernández, 619 33 57 11 comptabilitat@unigirona.cat

Director: Xavi Fernández: 607 84 59 11 direccio@unigirona.cat

Posarem un tauler d’anuncis a l’entrada del pavelló on us anirem informant de temes puntuals.

web amb informació específica del campus: [www.unigirona.cat](http://www.unigirona.cat) i xxss del club.